**Contract de servicii**

**nr. 42804 / 25.06.2020**

**1.** În temeiul L 98/2016 privind achiziţiile publice, s-a încheiat prezentul contract de servicii, între:

**MUNICIPIUL ARAD,** cu sediul în Arad, Bulevardul Revoluţiei nr. 75, telefon 0257/281850, fax 0257/284744, CUI 3519925, cont Trezorerie RO09TREZ24A510103200130X, reprezentat prin **dl. Călin Bibarț**- **Primar** și **dna. Claudia Grozavu- Director Economic**, în calitate de **achizitor**, pe de o parte,

şi

**SC ELECTROMECANIC SPECIAL SERVICE SRL**,cu sediul în Arad,Str. Stefan Zarie nr. 30, CUI RO1682879, înregistrată la Oficiul Registrului Comertului sub nr. J02/1723/1991,cont RO97TREZ0215069XXX008216 Trezoreria Arad, reprezentată prin dl Cionca Cornel- Administrator, în calitate de **prestator**, pe de altă parte.

**2. Definiţii**

**2.1** În prezentul contract următorii termeni vor fi interpretaţi astfel:

a. contract - prezentul contract şi toate anexele sale;

b. achizitor şi prestator - părţile contractante, aşa cum sunt acestea numite în prezentul contract;

c. preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. servicii - activităţile a căror prestare face obiectul contractului;

e. produse - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza în legătură cu serviciile prestate conform contractului;

f. forţa majoră- conform art. 1351 Cod Civil, orice eveniment extern, imprevizibil, absolut inevitabil, mai presus de controlul părţilor, care nu se datorează greselii sau vinei acestora, care nu putea fi prevăzut la momentul încheierii contractului si care face imposibilă executarea si, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou etc. (enumerarea are doar caracter enunțiativ și nu restrictiv). Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

g. zi - zi calendaristică; an - 365 de zile.

**3. Interpretare**

**3.1** În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

**3.2** Termenul "zi" ori "zile" sau orice referire la zile reprezintă zile calendaristice, dacă nu se specifică în mod diferit.

***Clauze generale***

**4. Obiectul principal al contractului**

**4.1** Prestatorul se obligă să presteze **„Servicii de intretinere si reparatii ascensor si platforme pentru persoane cu dizabilitati, precum si servicii de curatare a liftului si a casei liftului”**, în perioada convenită și în conformitate cu obligațiile asumate prin prezentul contract.

**4.2** Achizitorul se obligă să plătească preţul convenit pentru îndeplinirea contractului de **„Servicii de intretinere si reparatii ascensor si platforme pentru persoane cu dizabilitati, precum si servicii de curatare a liftului si a casei liftului”**conform tarifelor specificate în propunerea financiară.

**5. Preţul contractului**

**5.1** Preţul convenit pentru îndeplinirea contractului, plătibil prestatorului de către achizitor este de 21.450,00 lei fara TVA, respectiv 25.525,50 lei TVA inclus pentru servicii de intretinere, reparatii si o curatare. Pentru piese de schimb, valoarea totala va fi pana la concurenta sumei de 5.740,00 lei TVA inclus, in functie de necesitatea autoritatii contractante.Valoarea totala a achizitiei va fi pana la concurenta sumei de 31.265,50 lei TVA inclus.

**6. Durata contractului**

**6.1-** Prezentul contract este valabil de la data semnarii acestuia, până la 31.12.2020 inclusiv, cu posibilitate de prelungire cu înca 4 luni în anul 2021, prin act adițional.

**7. Documentele contractului şi ordinea de precedență în interpretarea acestora**

**7.1.** Documentele contractului sunt:

- caietul de sarcini nr. 20479/16.03.2020

- propunerea financiarănr. 35755/28.05.2020

- propunerea tehnica nr. 35755/28.05.2020

**8. Obligaţiile prestatorului**

**8.1** Prestatorul se obligă să presteze serviciile care fac obiectul prezentului contract, în perioada convenită și în conformitate cu obligațiile asumate.

**8.2** Prestatorul se obligă să presteze serviciile la standardele şi performanţele prezentate în propunerea tehnică, anexă la contract.

**8.3** Prestatorul se obligă să despăgubească achizitorul împotriva oricăror:

i) reclamaţii şi acţiuni în justiţie legate de echipamentele, materialele, instalaţiile sau utilajele folosite pentru sau în legătură cu produsele achiziţionate;

ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea comenzilor înaintate, în funcție de necesar, de către achizitor.

iii) daune rezultate în urma prestării defectuoase a serviciilor.

**9. Obligaţiile achizitorului**

**9.1** Achizitorul se obligă să achiziţioneze şi să plătească preţul convenit în prezentul contract pentru serviciile prestate.

**9.2** Achizitorul are obligația de a efectua plata către prestator în baza facturii emise, respectiv în 30 zile de la data înregistrării facturii la Registratura Generală, cam. 5 din Palatul Cenad al Primăriei Municipiului Arad.

**9.3** - Dacă achizitorul nu onorează facturile în termen de 60 zile de la data primirii acestora, atunci prestatorul are dreptul de a sista prestarea serviciilor sau de a diminua ritmul prestării serviciilor. Imediat ce achizitorul îşi onorează restanţa, prestatorul va relua prestarea serviciilor în cel mai scurt timp posibil.

**9.4** - Beneficiarul va efectua plata către prestator, în baza facturii emise de către acesta.

**10. Sancţiuni pentru neîndeplinirea culpabilă a obligaţiilor**

**10.1** - În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce ca penalităţi, 0,03% din plata neefectuată pentru fiecare zi de întârziere.

**10.2** - În cazul în care achizitorul nu onorează facturile în termen de 60 zile de la data înregistrării acestora la registratura autorității contractante, atunci acesta are obligaţia de a plăti ca penalitate 0,03 % din plata neefectuată pentru fiecare zi de întârziere.

**10.3** - Nerespectarea obligaţiilor asumate prin prezentul contract de către una dintre părţi, în mod culpabil şi repetat, conferă părţii lezate dreptul de a considera contractul de drept reziliat şi de a pretinde plata de daune-interese.

**10.4** - Achizitorul îşi rezervă dreptul de a renunţa oricând la contract, printr-o notificare scrisă, adresată prestatorului, fără nici o compensaţie, dacă acesta din urmă dă faliment, cu condiţia că această anulare să nu prejudicieze sau să afecteze dreptul la acţiune sau despăgubire pentru prestator.În acest caz, prestatorul, are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**10.5** - Achizitorul are dreptul de a denunţa unilateral contractul în perioada de valabilitate a acestuia în una dintre următoarele situaţii:

a) prestatorul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164 – 167 din Legea 98/2016;

b) contractul nu ar fi trebuit să fie atribuit prestatorului, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

**Clauze specifice**

**11.** **Alte responsabilităţi ale prestatorului**

**11.1** Prestatorul are obligaţia de a presta serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu prevederile propunerii tehnice.

**11.2** Prestatorul se obligă să supravegheze prestarea serviciilor, să asigure resursele umane, materialele, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

**11.3** Prestatorul este pe deplin responsabil pentru prestarea serviciilor în conformitate cu graficul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**12.** **Verificări**

**12.1.** - Achizitorul are dreptul de a verifica modul de prestare a serviciilor pentru a stabili conformitatea lor cu prevederile propunerii tehnice.

**12.2**. - Verificările vor fi efectuate în conformitate cu prevederile prezentului contract. Achizitorul are obligaţia de a notifica în scris prestatorului identitatea reprezentanţilor săi împuterniciţi pentru acest scop.

**13.** **Începere, finalizare, întârzieri, sistare**

**13.1** Prestatorul are obligaţia de a începe prestarea serviciilor stabilite în prezentul contract de la data semnării acestuia.

**13.2** Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită, trebuie finalizate în termenul convenit de părţi, termen care se calculează de la data începerii prestării serviciilor.

**13.3** Dacă pe parcursul îndeplinirii contractului, din motive ce nu pot fi imputate acestuia, prestatorul nu respectă termenul de îndeplinire a contractului, atunci acesta are obligaţia de a notifica acest lucru în timp util achizitorului.

**13.4** Nu se acceptă prelungirea duratei contractului, cu excepţia clauzei 6.1.

**14.** **Amendamente**

**14.1** Cu excepţia clauzei 5.1, părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

**15.** **Subcontractanţi (dacă este cazul)**

**15.1** - Prestatorul are obligaţia, în cazul în care părţi din contract le subcontractează, de a încheia contracte cu subcontractaţii desemnaţi, în concordanţă cu oferta depusă.

**15.2** - (1) Prestatorul are obligaţia de a prezenta la încheierea contractului, toate contractele încheiate cu subcontractanţii desemnaţi,dacă sunt cunoscuţi la momentul respectiv.

(2) Lista subcontractanţilor, cu datele de recunoaştere ale acestora, partea/părţile din contract care urmează a fi îndeplinite, valoarea prestaţiilor, cât şi contractele încheiate cu aceştia se constituie în anexe la contract.

**15.3** - (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3) Prestatorul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

**15.4** – Eventualele plăți directe către subcontractanții declarați vor fi făcute conform prevederilor legale incidente.

**16.** **Forţa majoră**

**16.1**- Forţa majoră este constatată de o autoritate competentă.

**16.2**- Forţa majoră exonerează părţile contractante de îndeplinirea obligaţilor asumate prin prezentul contract, pe toată perioada în care aceasta acţionează.

**16.3**- Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**16.4** – Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**16.5** – Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretindă celeilalte daune – interese.

**17.** **Soluţionarea litigiilor**

**17.1** Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**17.2** Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, disputa se va soluţiona de către Instanţele Judecătoreşti din România.

**18**. **Limba care guvernează contractul**

**18.1** Limba care guvernează contractul este limba română. Toate comunicările privitoare la executarea contractului, vor fi redactate în limba română.

**19.** **Comunicări**

**19.1** (1) Orice comunicare dintre părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

**19.2** Comunicările între părţi se pot face şi prin fax sau e-mail, cu condiţia confirmării primirii comunicării.

**20.** **Legea aplicabilă contractului**

**20.1** Contractul va fi interpretat conform legilor din România.

Părţile au convenit să încheie prezentul contract în 3 (trei) exemplare, 1 (unul) pentru prestator şi 2 (două) pentru achizitor.

**ACHIZITOR** **PRESTATOR**

**PRIMAR SC ELECTROMECANIC SPECIAL SERVICE SRL**

**Călin Bibarț**

**DIRECTOR ECONOMIC**

**Claudia Grozavu**

**VIZĂ CFP VIZĂ JURIDICĂ**

**DIRECTOR EXECUTIV DIRECTOR EXECUTIV**

**Elena Portaru Ioan Ignat**

**ŞEF SERVICIU ŞEF BIROU**

**Mihaela Nagy Marius Farcas**

**CONSILIER ACHIZIȚII PUBLICE**

**Raluca Mureșan**